Қазақстан Республикасы Мәдениет және ақпарат министрлігі

Қазақстан Республикасы Мәдениет және ақпарат министрлігі — Қазақстан үкіметіне бағынатын, оның құрамына кіретін орталық атқарушы орган. Министрлік мәдениет, тарихи-мәдени мұра объектілерін қорғау, кинематография, мемлекеттік рәміздер, архив ісі және құжаттама, ономастика, ақпарат, діни қызмет, мемлекеттік жастар және отбасы саясаты, конфессияаралық және этносаралық келісім салаларындағы басшылықты жүзеге асырады. Тарихы Мәдениет және ақпарат министрлігі тұңғыш рет 27 наурыз күні, 2006 жылы құрылды, оның тұңғыш министрі Ермұхамет Ертісбаев еді. 2010 жылдың наурызында министрлік Мәдениет министрлігі болып өзгертілді. 2012 жылдың қаңтарында министрлік қайта құрылды, оның үшінші министрі болып 23 қаңтар күні Дархан Қамзабекұлы Мыңбай тағайындалды. 2014 жылдың наурызында ол тағы бір рет Мәдениет министрлігіне айналып, тамыз айында Мәдениет және спорт министрлігі болып өзгерді. 2023 жылдың 1 қыркүйегінде президент Тоқаев жарлығымен Мәдениет және ақпарат министрлігі қайта құрылды. Келесі күні, 2 қыркүйекте президент жарлығымен жаңа құрылған министр лауазымына Аида Балаева тағайындалғаны белгілі болды. Қызметі Министрлік мынадай салаларда мемлекеттік саясатты қалыптастыруға қатысады: # мәдениет, сондай-ақ халықаралық мәдени байланыстар; # тарихи-мәдени мұра объектілерін қорғау және пайдалану; # кинематография; # мемлекеттік рәміздер; # архив ісі және басқаруды құжаттамалық қамтамасыз ету; # электрондық құжат айналымы мен электрондық архивтер, оның ішінде таратылуы шектелген қызметтік ақпарат және онымен жұмыс істеу; # ономастика; # креативті индустриялар және шығармашылық қызмет нәтижелерін коммерцияландыру; # ақпарат; # ақпаратқа қол жеткізу; # балаларды олардың денсаулығына және дамуына зиян келтіретін ақпараттан қорғау; # телерадио хабарларын тарату; # бұқаралық ақпарат құралдары; # онлайн-платформалар және онлайн-жарнама; # діни қызмет; # мемлекеттік жастар және отбасы саясаты; # қоғамдық сананы жаңғырту; # қайырымдылық; # волонтерлік қызмет; # медиация; # ішкі саяси тұрақтылықты, конфессияаралық және этносаралық келісімді қамтамасыз ету; # мемлекеттің, азаматтық қоғамның және қоғамдық кеңестердің өзара іс-қимылы; # өз құзыреті шегінде Министрлікке жүктелген өзге де міндеттерді жүзеге асыру. Басшылығы * Премьер-министрдің орынбасары, Мәдениет және ақпарат министрі — Аида Балаева * Министрдің бірінші орынбасары — Қанат Ысқақов * Министр орынбасары — Евгений Кочетов * Министр орынбасары — Айзада Құрманова * Министр орынбасары — Айбек Сыдықов * Министрлік аппаратының басшысы — Ринат Мұхаметқали Комитеттері 2023 жылдың қазанында жазылған ақпарат бойынша Қазақстан Мәдениет және ақпарат министрлігінің жеті комитеті бар: # Дін істері комитеті # Азаматтық қоғам істері комитеті # Жастар және отбасы істері комитеті # Ақпарат комитеті # Этносаралық қатынастарды дамыту комитеті # Архив, құжаттама және кітап ісі комитеті # Мәдениет комитеті Қарамағындағы мекемелер * «Азаматтық бастамаларды қолдау орталығы» КеАҚ * «Александр Селезнев атындағы Алматы хореографиялық училищесі» РМҚК * «Астана Балет» театры» ЖШС * «Астана Опера» мемлекеттік опера және балет театры» КеАҚ * «Жүсіпбек Елебеков атындағы республикалық эстрадалық-цирк колледжі» РМҚК * «Конфессияаралық және дінаралық диалогтың халықаралық орталығы» КеАҚ * «Қазақ әуендері» АҚ * «Қазақ газеттері» ЖШС * «Қазақстан» республикалық телерадиокорпорациясы» АҚ * «Қазақстандық қоғамдық даму институты» КеАҚ * «Қазақ ұлттық хореография академиясы» ШЖҚ РМК * «Qazcontent» АҚ * «Қазмедиа орталығы» басқарушы компаниясы» ЖШС * «Қазтелерадио» АҚ * «Қолданбалы этносаяси зерттеулер институты» ЖШС * «Петр Чайковский атындағы Алматы музыкалық колледжі» РМҚК * «Орал Таңсықбаев атындағы Алматы сәндік-қолданбалы өнер колледжі» РМҚК * «Ұлттық киноны қолдау мемлекеттік орталығы» КеАҚ * «Хабар» агенттігі» АҚ * «Шәкен Айманов атындағы «Қазақфильм» ұлттық киностудиясы» АҚ * «Жастар» ғылыми-зерттеу орталығы» ЖШС ; Республикалық мемлекеттік мекемелер * «Ахмет Жұбанов атындағы дарынды балаларға арналған республикалық қазақ мамандандырылған музыка мектеп-интернаты» РММ * «Күләш Байсейітова атындағы дарынды балаларға арналған республикалық мамандандырылған музыка орта мектеп-интернаты» РММ * «Қазақ ұлттық өнер университеті» РММ * «Құрманғазы атындағы Қазақ ұлттық консерваториясы» РММ * «Темірбек Жүргенов атындағы Қазақ ұлттық өнер академиясы» РММ Министрлер тізімі Мәдениет және ақпарат министрлері Мәдениет министрлері Ақпарат министрлері Дереккөздер